Glisenti Modello 1910

KinnigBroDoarePistolenn damaotomatekMont en-droTennata dre argil berr, kulasenn vlodetMunisionoù9 mm GlisentiProduerMetallurgica Brescia già TempiniSocietà Siderurgica GlisentiMare produiñ1910 – 1915Perzhioù teknikel(stumm orin)Mas0,820 kgHirder207 mmHirder ar c'hanol100 mmTizh mont e-maez ar boledoù305 m/sEndalc'hKarger fiñv 7 kartouchennLezennRummad e Bro-C'hallB

Ar Glisenti Modello 1910 zo ur bistolenn damaotomatek ijinet gant an ofiser italian Abiel Bethel Revelli e 1905. Implijet e voe gant an arme italian adalek 1910 hag e-pad ar Brezel-bed Kentañ, dindan an anv Pistola Automatica Modello 910.

 Istor 
Abiel Bethel Revelli, un ofiser italian, a echuas da labourat war gentpatrom an arm e 1905. Kambret e oa da gentañ e 7,65 mm. Gwerzhañ a reas e vreved da Glisenti. E 1907 e voe gwerzhet adarre da MBT, a lakaas an arme italian da esaeañ ar bistolenn. Un nebeud kemmoù a voe degaset dezhi, evel ur cheñchamant kalibr : kambret e voe e 9 mm Glisenti, ur munision savet eviti, evit bezañ galloudusoc'h POPENKER Maxim, Glisenti M1910 – Brixia M1913, Modern Firearms (lennet d'ar 21/10/2024). 7 kartouchenn a c'halle bezañ lakaet en he c'harger fiñv Glisenti 1910, Arme et Passion (lennet d'ar 21/10/2024), ar pezh a oa ur geidenn glasel e armoù-dorn an armeoù d'ar mare-se (evel ar Colt M1911 stadunanat, pe al Luger P08 alaman hag ar Steyr M1912 aostrian-hungariat 8 tenn dezhe).

War-dro 33.000 skouerenn eus ar Glisenti M1910 a voe pourvezet d'an arme italian betek 1915. Diskouez a reas kaout kudennoù mont en-dro alies. Savet e oa bet evit bezañ digoret buan a-walc'h en ur dreiñ ur viñs nemetken, met breskoc'h e oa he framm abalamour da se. Ar c'hartouchennoù 9 mm Glisenti a oa heñvel-poch ouzh ar re 9 mm Parabellum, met produiñ a raent un energiezh kalz izeloc'h. Pa veze faziet ha kambret ur munision 9 mm Parabellum en arm e oa ur riskl tarzhadenn uhel Mc NAB Chris, Armes à feu Encyclopédie visuelle, L'Imprévu, 2022, p. 77. Ar bras eus ar Glisenti M1910 a voe tennet kuit eus ar servij etre an daou vrezel-bed.

Un adstumm anezhi anvet Brixia Modello 1913 a voe savet evit ar Morlu italian. War-dro 5.000 anezhe a voe produet e 1913 ha 1914.

 Daveennoù 

Rummad:Pistolennoù
Rummad:Armoù Italia
Rummad:Armoù ar Brezel-bed Kentañ